เรื่องร้องเรียน: ตั้งแต่ช่วงท่าเรือจนถึงใต้สะพานพุทธ มีกลุ่มวัยรุ่นคนไร้บ้าน ใช้พื้นที่นั่งมั่วซุม เสพยาดมกาว ใช้ชีวิตประจำวันอยู่ตรงนั้น โชว์สาธารณะไม่สนใจใคร ทั้งกลิ่นฉี่ กลิ่นอุจจาระ นั่งท่องเที่ยวคนเดอนทางเท้าไม่ความปลอดภัยตรงนี้เลย เอาที่นอนหมอนไปปูนอนอยู่หน้าทางเดินขึ้นสะพาน ประชาชนที่ไหนจะไปกล้าใช้สะพาน ไม่มีใครจัดการกับเรื่องนี้อย่างจริงจัง ผล่อยให้อาศัยอยู่อย่างนั้นไม่ใช้1คนหรือ2คน แต่เป็นกลุ่ม เป็นครอบครัว รบกวนช่วยจัดการเรื่องนี้ด้วย
การดำเนินการของเจ้าหน้าที่: ขอเรียนชี้แจงว่าสำนักงานเขตพระนคร ได้ดำเนินการให้คำปรึกษา แนะนํา ช่วยเหลือ ตลอดจนจัดส่งคนไร้ที่พึ่งไปยังสถานคุ้มครองคนไร้ที่พึ่งหรือศูนย์คุ้มครองคนไร้ที่พึ่ง และส่งกลับภูมิลำเนา               ทั้งนี้ ต้องได้รับความยินยอมจากคนไร้ที่พึ่ง ตามพระราชบัญญัติการคุ้มครองคนไร้ที่พึ่ง พ.ศ. 2557 มาตรา 3  ซึ่งได้ดำเนินการร่วมกับหน่วยงานต่าง ๆ ดังนี้ 		1. สำนักพัฒนาสังคม กรุงเทพมหานคร ได้ดำเนินการจัดตั้งพื้นที่สวัสดิการ จุดบริการสวัสดิการสังคม (Drop in) สำหรับคนไร้บ้านโดยจัดเจ้าหน้าที่ให้คำปรึกษาแนะนำ ส่งเสริมสนับสนุน                          ในด้านต่างๆ เช่น ด้านการจัดเก็บข้อมูล ด้านการตรวจสุขภาพและการรักษาพยาบาล การทำบัตรประจำตัวประชาชน การส่งเสริมการฝึกอาชีพ บริการจัดหางาน บริการตัดผม บริการรถเคลื่อนที่ซัก อบ อาบ บริการ                รถสุขาเคลื่อนที่ บริการรับบริจาคและแจกอาหาร ฯลฯ เพื่อให้คนไร้บ้านได้รับบริการสวัสดิการครบวงจร                        ในทุกด้าน ในพื้นที่ 3 แห่ง ได้แก่   		 1.1 บริเวณใต้สะพานสมเด็จพระปิ่นเกล้า ร่วมกับสำนักงานเขตพระนคร เวลา 10.00-16.00 น. ทุกวัน  		 1.2 บริเวณตรอกสาเก ร่วมกับมูลนิธิอิสรชน เวลา 16.00-18.00 น. ทุกวันอังคาร   		 1.3 บริเวณจุดแจกอาหารตรอกสาเก ร่วมกับสำนักงานเขตพระนคร เวลา 17.00-22.00 น. ทุกวัน 		2. ศูนย์คุ้มครองคนไร้ที่พึ่งกรุงเทพมหานคร กระทรวงการพัฒนาสังคมและความมั่นคง                   ของมนุษย์ได้ลงพื้นที่สำรวจ ติดตามสภาพปัญหาคนไร้ที่พึ่ง คนไร้บ้าน หรือผู้ใช้ชีวิตในที่สาธารณะ เพื่อให้                             ความช่วยเหลือตามกระบวนการสังคมสงเคราะห์ จัดตั้งจุดประสานงานคนไร้บ้าน บริเวณจุดแจกอาหาร                     ใต้สะพานพระปิ่นเกล้า ในวันจันทร์ พุธ ศุกร์ ซึ่งทุกวันศุกร์สัปดาห์สุดท้ายของเดือน จะเป็นการบูรณาการร่วมกับหลายหน่วยงาน โทรศัพท์ สายด่วน พม.1300 ให้บริการ ดังนี้  		 2.1 บริการให้คำปรึกษาการเข้าถึงสิทธิสวัสดิการต่างๆ โดยกระทรวงการพัฒนาสังคม                  และความมั่นคงของมนุษย์ 		 2.2 บริการด้านการตรวจสอบสิทธิรักษาพยาบาล ย้ายสิทธิการรักษา โดยสำนักงานหลักประกันสุขภาพแห่งชาติ 		 2.3 บริการตรวจสุขภาพ โดยศูนย์บริการสาธารณสุขในพื้นที่  		 2.4 บริการทำบัตรประชาชน โดยรถโมบายเคลื่อนที่ ของกรุงเทพมหานคร  		 2.5 บริการจัดหาง...
ความเห็นของผู้แจ้ง: ขอบคุณมากๆที่ช่วยลงมาดูแลเรื่องนี้ ขอให้เจ้าหน้าที่ทุกคนมีสุขภาพร่างกายแข็งแรงๆนะครับ
พื้นที่: แขวงวังบูรพาภิรมย์ เขตพระนคร กรุงเทพมหานคร